b99bc844560bf585baa46b5e1eb186a2

Hej jeg er pige på 15 år. For omkring 5-6 måneder siden sad jeg ved siden af en dreng som jeg synes i starten var rigtig irriterende(altså sådan virkelig, prøvede også at undgå ham) men der gik nogle uger og jeg følte vi begyndte at komme tættere og tættere så vi begyndte at se film sammen i skolen, vi rørte lidt på hinanden( ikke den klamme måde, bare den der med hånden og benene ,u know) vi fik også af vide at vi flirtede af mine veninder, ved btw ikke om det var rigtigt. Men da de sagde fik jeg en form for sommerfugle i maven. Og han var også begyndt at ville arbejde sammen med mig. En aften var vi også sammen hvor der dog også nogle andre. Men det var næsten kun os to der snakkede sammen. Og der vil han virkelig også gerne have at jeg blev og sov der. 

  
Men efter lockdown har han ligesom været ret stille vi skrev lidt sammen i starten, men ik så meget. Så igår så snappede han så mig og det har han aldrig gjort, ingen gang dengang hvor vi sad sammen. Og vi skriver ikke sammen på Snapchat vi sender bare billeder af hinanden. Og nogle gange åbner han den bare og andre gange så svarer han. Bliver lidt forvirret. 

  
Jeg blev en form for chokeret(på den sjove måde) da han snappede fordi det har han aldrig gjort. Og det mit spørgsmål går på er: Tror i han har/kan lide mig tilbage eller tror i bare han tænker vi er venner? 

 
Føler han det samme som mig?
============================


ungzone.dk
2021.25

 Hej.

  
Ja. Jeg tror han kan lide dig. Jeg kan godt se at det ser ud som om han sander blandede signaler, men jeg tror, at det er mest sandsynligt at han også kan lide dig.

  
Det siger jeg fordi jeg ved at drenge kan have virkelig svært ved at give udtryk for deres følelser over for piger de godt kan lide. Hvis man godt kan lide nogen, er man også rigtig bange for at sige eller gøre noget forkert. Jeg kan i hvert fald huske hvor svært det var for mig, da jeg var yngre, når det gjaldt en pige, jeg godt kunne lide, at udtrykke mig direkte. Jeg tror at mange drenge håndterer det på den måde at de går og "håber" at der sker noget, samtidig med at de prøver at spille cool og lade som om de er ligeglade. Jeg tror det er det der foregår her. Så ja, mit gæt ville være at han godt kan lide dig. Men jeg giver dig også ret; han har ikke sendt klare signaler.

  
Håber det opklarede sagen. Ellers skriver du bare igen.

  
mvh Markus

 

Hej med dig,

Det kan være svært at vide, hvordan andre føler, især når det gælder romantiske følelser. Det at han har givet udtryk for at nyde dit selskab før i tiden, og det at han stadig holder noget kontakt med dig vi snapchat, er tegn på at han kan lide at snakke og interagere med dig. Dog er spørgsmålet så, som du selv siger, om han kan lide dig som ven eller på mere romantisk vis. 

Hårdt som det lyder, så kan man sjældent være 100% sikker på om folk har romantiske følelser for andre, medmindre de decideret siger det. Den eneste, der absolut ved, hvordan han føler, er ham selv. Derfor er det svært at afgøre, hvordan han ser på situationen. 

Hvis du virkelig gerne vil finde ud af, hvad der virkelig foregår i hans hoved, så er den eneste måde måske at spørge ham. Du kan spørge ham direkte om han kan lide dig som ven eller som mere fx ved at skrive til ham på snapchat eller næste gang, du ser ham. Hvis du mangler en åbningsvinkel, så kan du nævne, at du blev overrasket, da dine veninder havde tolket jeres samtaler som flirten, og så spørge ham om han mente det som flirten. 

Det kan også være, at det slet ikke skal komme an på, om han ser dig som en ven eller måske som mere, men derimod om du virkelig kan lide ham. Før du bringer det op for ham, kunne det måske nemlig være en god ide at finde ud af, hvordan du selv føler. Kunne du tænke dig at blive mere end venner med ham? Kunne du tænke dig at date ham? Er du tiltrukket af ham?   
For hvis du ikke helt er sikker på disse ting, så kan det måske være en mulighed at vente og se tiden an. Hvis du så ender med at indse at, du kan lide ham som mere end ven, så kan du måske mærke efter, om du i stedet ville have lyst til bare at fortælle ham om dine egne følelser.  

Jeg håber, at du finder ud af det hele, og at mit svar måske kan hjælpe en smule :)

Med venlig hilsen,

Marissa

 